คำสั่งสำนักงานตรวจคนเข้าเมืองที่ ๑๙๑/๒๕๖๑เรื่องหลักเกณฑ์และวิธีการปฏิบัติในการคัดกรองและตรวจสอบเอกสารล่วงหน้าสำหรับผู้ยื่นขอรับการตรวจลงตราณ ช่องทางอนุญาตของด่านตรวจคนเข้าเมืองโดยวิธีการทางอิเล็กทรอนิกส์(ELECTRONICS VISA ON ARRIVAL : E - VOA)[๑] โดยที่เป็นการสมควรกำหนดวิธีการยื่นขอรับการตรวจลงตราณ ช่องทางอนุญาตของด่านตรวจคนเข้าเมืองโดยวิธีการทางอิเล็กทรอนิกส์(ELECTRONICS VISA ON ARRIVAL : E - VOA) ให้พนักงานเจ้าหน้าที่คัดกรองและตรวจสอบเอกสารล่วงหน้าก่อนการเดินทางเข้ามาในราชอาณาจักรเพื่อให้สอดคล้องกับทิศทางการพัฒนาประเทศตามนโยบายไทยแลนด์ ๔.๐และยุทธศาสตร์การปรับเปลี่ยนภาครัฐสู่การเป็นรัฐบาลดิจิทัลรวมทั้งเพื่ออำนวยความสะดวกแก่คนต่างด้าวที่เข้ามาท่องเที่ยวในประเทศไทยอย่างมีประสิทธิภาพรวดเร็ว และถูกต้อง อันเป็นการสนับสนุนภาคการท่องเที่ยวและยกระดับการอำนวยความสะดวกให้อยู่ในระดับสากล(World Class) ภายใต้การรักษามาตรฐานความมั่นคงของประเทศอาศัยอำนาจตามความในข้อ๑ ๑.๒.๕ และข้อ ๓ แห่งระเบียบสำนักงานตรวจคนเข้าเมืองว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตราลงวันที่ ๒๒ ตุลาคม พ.ศ. ๒๕๕๗ ภายใต้บทบัญญัติมาตรา ๓๕แห่งพระราชบัญญัติว่าด้วยธุรกรรมทางอิเล็กทรอนิกส์ พ.ศ. ๒๕๔๔ มาตรา ๓ และมาตรา ๗แห่งพระราชกฤษฎีกากำหนดหลักเกณฑ์และวิธีการในการทำธุรกรรมทางอิเล็กทรอนิกส์ภาครัฐพ.ศ. ๒๕๔๙ ซึ่งคณะกรรมการธุรกรรมทางอิเล็กทรอนิกส์ ได้มีมติในการประชุมครั้งที่ ๔/๒๕๕๗ เมื่อวันที่ ๒๗ พฤศจิกายน พ.ศ. ๒๕๕๗เห็นชอบต่อนโยบายและแนวปฏิบัติในการรักษาความมั่นคงปลอดภัยด้านสารสนเทศของสำนักงานตรวจคนเข้าเมือง และสำนักงานตรวจคนเข้าเมืองได้มีประกาศเรื่อง แนวนโยบายและแนวปฏิบัติในการรักษาความมั่นคงปลอดภัยระบบเทคโนโลยีสารสนเทศลงวันที่ ๑๓ มกราคม พ.ศ. ๒๕๕๘ รองรับการดำเนินการธุรกรรมทางอิเล็กทรอนิกส์ภาครัฐจึงกำหนดหลักเกณฑ์และวิธีการปฏิบัติในการคัดกรองและตรวจสอบเอกสารล่วงหน้าสำหรับผู้ยื่นขอรับการตรวจลงตรา ณ ช่องทางอนุญาตของด่านตรวจคนเข้าเมืองโดยวิธีการทางทางอิเล็กทรอนิกส์ (ELECTRONICS VISA ON ARRIVAL : E-VOA) ไว้ ดังต่อไปนี้ข้อ๑ ในคำสั่งนี้อิเล็กทรอนิกส์ ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ข้อความ ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ข้อมูลอิเล็กทรอนิกส์ ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ผู้ส่งข้อมูล ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์ผู้รับข้อมูล ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์บุคคลที่เป็นสื่อกลาง ให้มีความหมายตามที่บัญญัติไว้ในกฎหมายว่าด้วยธุรกรรมทางอิเล็กทรอนิกส์วิธีการทางอิเล็กทรอนิกส์ หมายความรวมทั้งและใช้ตลอดถึงการดำเนินการใด ๆที่กฎหมายว่าด้วยคนเข้าเมืองหรือกฎหมายอื่นที่เกี่ยวข้องบังคับให้ จัดทำ ยื่น ส่ง รับ เก็บรักษา การอนุญาตการชาระเงิน หรือดำเนินการอื่นใด โดยวิธีการทางอิเล็กทรอนิกส์ทั้งหมด หรือบางส่วนระบบทำการแทน หมายความว่าระบบและเครือข่ายกลางในการเชื่อมโยงข้อมูลระหว่างสมาชิก หน่วยงานและบุคคลที่เกี่ยวข้องเป็นระบบที่พัฒนาขึ้นเพื่อทำหน้าที่เป็นตัวกลางในการเชื่อมต่อข้อมูลเข้ากับระบบสารสนเทศตรวจคนเข้าเมืองเพื่อลดการเกิดความเสี่ยงในการเกิดข้อผิดพลาดจากการดำเนินการ (human errors) การปลอมแปลงเอกสารและข้อมูลอิเล็กทรอนิกส์ตัวแทนผู้ยื่นขอรับการตรวจลงตรา ณ ช่องทางอนุญาตของด่านตรวจคนเข้าเมืองโดยวิธีการทางอิเล็กทรอนิกส์ (ELECTRONICS VISA ON ARRIVAL : E - VOA) หมายความถึงผู้ประกอบการซึ่งเป็นผู้ให้บริการบันทึกข้อมูลและรับส่งข้อมูลทางอิเล็กทรอนิกส์กับระบบสารสนเทศตรวจคนเข้าเมืองหรือดำเนินการอื่นใดตามที่สำนักงานตรวจคนเข้าเมืองกำหนดในนามของคนต่างด้าวที่มีคุณสมบัติขอรับการตรวจลงตราณ ช่องทางอนุญาตของด่านตรวจคนเข้าเมือง (VISA ON ARRIVAL)ข้อ๒เพื่อประโยชน์แก่การให้บริการคนต่างด้าวที่มาขอรับการตรวจลงตรา ณช่องทางอนุญาตของด่านตรวจคนเข้าเมือง (VISA ON ARRIVAL) ให้ใช้วิธีการทางอิเล็กทรอนิกส์ในระบบทำการแทนในการรับและส่งผ่านข้อมูลไปยังระบบสารสนเทศตรวจคนเข้าเมืองได้ดังนี้.๒.๑ภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์ในการปฏิบัติพิธีการตรวจลงตรา ณช่องทางอนุญาตของด่านตรวจคนเข้าเมืองทางอิเล็กทรอนิกส์ (ELECTRONICS VISA ON ARRIVAL : E - VOA)๒.๑.๑ ห้ามปฏิเสธความผูกพันและการบังคับใช้กฎหมายของข้อความใดเพียงเพราะเหตุที่ข้อความนั้นอยู่ในรูปของข้อมูลอิเล็กทรอนิกส์๒.๑.๒ ในกรณีที่กฎหมายกำหนดให้การใดต้องทำเป็นหนังสือ มีหลักฐานเป็นหนังสือหรือมีเอกสารมาแสดง ถ้าได้จัดทำข้อความขึ้นเป็นข้อมูลอิเล็กทรอนิกส์ที่สามารถเข้าถึงและนำกลับมาใช้ได้โดยความหมายไม่เปลี่ยนแปลง ให้ถือว่าข้อความนั้นเป็นหนังสือ มีหลักฐานเป็นหนังสือหรือมีเอกสารมาแสดงแล้ว๒.๑.๓ ในกรณีที่ต้องลงลายมือชื่อในหนังสือ ให้ถือว่าข้อมูลอิเล็กทรอนิกส์นั้นมีการลงลายมือชื่อแล้วเมื่อได้ดำเนินการตามรูปแบบที่สำนักงานตรวจคนเข้าเมืองกำหนด๒.๒การปฏิบัติพิธีการตรวจคนเข้าเมืองตามคำสั่งนี้ ให้กระทำโดยส่งข้อมูลอิเล็กทรอนิกส์ผ่านบุคคลที่เป็นสื่อกลางผู้ให้บริการระบบทำการแทนเข้าสู่ระบบสารสนเทศตรวจคนเข้าเมืองตามรูปแบบที่สำนักงานตรวจคนเข้าเมืองกำหนดแทนการจัดทำ ยื่น ส่ง รับเอกสาร และการลงลายมือชื่อในแบบ ตม.๘๘ (APPLICATION FOR VISA ON ARRIVAL)๒.๓การส่งข้อมูลอิเล็กทรอนิกส์ของผู้ส่งข้อมูลเข้าสู่ระบบสารสนเทศตรวจคนเข้าเมืองทดแทนเอกสารใดหากระบบสารสนเทศตรวจคนเข้าเมืองผู้รับข้อมูลได้ทำการตอบรับข้อมูลอิเล็กทรอนิกส์นั้นๆ ในการปฏิบัติพิธีการตรวจคนเข้าเมืองแล้วถือเป็นการยื่นเอกสารนั้นตามกฎหมายว่าด้วยคนเข้าเมืองและกฎหมายอื่นที่เกี่ยวข้องแล้วข้อ๓ วิธีการยื่นขอรับการตรวจลงตรา ณช่องทางอนุญาตของด่านตรวจคนเข้าเมืองโดยวิธีการทางอิเล็กทรอนิกส์ (ELECTRONICS VISA ON ARRIVAL : E - VOA) การคัดกรองและตรวจสอบเอกสารล่วงหน้ามีขั้นตอนดำเนินการดังนี้๓.๑การส่งข้อมูลและการชำระค่าธรรมเนียม๓.๑.๑ การส่งข้อมูลก่อนคนต่างด้าวเดินทางเข้ามาในราชอาณาจักรให้ตัวแทนผู้ยื่นขอรับการตรวจลงตรา ณ ช่องทางอนุญาตของด่านตรวจคนเข้าเมืองโดยวิธีการทางอิเล็กทรอนิกส์(ELECTRONICS VISA ON ARRIVAL : E - VOA) จัดทำข้อมูลโดยอ้างอิงกับหน้าข้อมูลหนังสือเดินทาง (Passport information page) ของคนต่างด้าวที่มีคุณสมบัติขอรับการตรวจลงตราณ ช่องทางอนุญาตของด่านตรวจคนเข้าเมือง (VISA ON ARRIVAL) และข้อมูลอื่น ๆ ตามรูปแบบที่สำนักงานตรวจคนเข้าเมืองกำหนดและส่งข้อมูลทางอิเล็กทรอนิกส์ล่วงหน้าเข้าสู่ระบบทำการแทน โดยให้มีหน้าที่รับผิดชอบตรวจสอบข้อมูลให้ครบถ้วนถูกต้องก่อนส่งข้อมูลล่วงหน้าทางอิเล็กทรอนิกส์เพื่อให้พนักงานเจ้าหน้าที่สามารถคัดกรองและตรวจสอบล่วงหน้าก่อนที่คนต่างด้าวจะเดินทางมาถึงประเทศไทย๓.๑.๒ การชำระค่าธรรมเนียมให้ผู้ส่งข้อมูลอิเล็กทรอนิกส์ดำเนินการตามรูปแบบที่สำนักงานตรวจคนเข้าเมืองกำหนดเพื่อชำระค่าธรรมเนียมในอัตราตามที่กำหนดในกฎกระทรวงเป็นสกุลเงินไทยเท่านั้น(THAI CURRENCY ONLY) ทั้งนี้จะได้รับการพิจารณาอนุญาตหรือไม่ก็ตาม จะไม่คืนเงินค่าธรรมเนียมในทุกกรณี๓.๒การคัดกรองและตรวจสอบเอกสารล่วงหน้าให้พนักงานเจ้าหน้าที่ที่ได้รับมอบหมายดำเนินการคัดกรองและตรวจสอบเอกสารอิเล็กทรอนิกส์ล่วงหน้า(Pre- Approved) ในระบบทำการแทนให้เป็นไปตามระเบียบสำนักงานตรวจคนเข้าเมืองว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตราลงวันที่ ๒๒ ตุลาคม พ.ศ. ๒๕๕๗ พร้อมทั้งตรวจสอบการชำระค่าธรรมเนียมให้เสร็จสิ้นและตอบกลับล่วงหน้าก่อนคนต่างด้าวเดินทางมาถึงประเทศไทยข้อ๔ การตรวจลงตรา ณช่องทางอนุญาตของด่านตรวจคนเข้าเมือง (VISA ON ARRIVAL) และการตรวจอนุญาตให้เข้ามาในราชอาณาจักร๔.๑เมื่อคนต่างด้าวที่ผ่านการคัดกรองและตรวจสอบเอกสารอิเล็กทรอนิกส์ล่วงหน้าแล้วมาแสดงตัวให้พนักงานเจ้าหน้าที่ประจำ ณช่องทางอนุญาตของด่านตรวจคนเข้าเมืองอ่านข้อมูลหนังสือเดินทางผ่านเครื่องอ่านหนังสือเดินทางPassport Reader ระบบสารสนเทศตรวจคนเข้าเมืองจะแสดงข้อมูลการผ่านการคัดกรองและตรวจสอบเอกสารอิเล็กทรอนิกส์ล่วงหน้าและชำระค่าธรรมเนียมไว้เรียบร้อยแล้ว๔.๒ให้พนักงานเจ้าหน้าที่ประจำ ณช่องทางอนุญาตของด่านตรวจคนเข้าเมืองที่มีหน้าที่ตรวจบุคคลเข้ามาในราชอาณาจักรเป็นผู้มีอำนาจตรวจพิจารณาอนุญาตโดยให้ประทับตราVISA ON ARRIVAL ลงในหนังสือเดินทางของคนต่างด้าว และลงลายมือชื่อในตราประทับประจำตำแหน่งหากไม่มีให้ใช้ตราประจำส่วนราชการและลงลายมือชื่อไว้เป็นสำคัญพร้อมทั้งถ่ายภาพคนต่างด้าวแล้วดำเนินกระบวนการตรวจอนุญาตให้เข้ามาในราชอาณาจักรและบันทึกผลการตรวจพิจารณาอนุญาตให้เข้ามาในราชอาณาจักรไว้ในระบบให้เรียบร้อยข้อ๕ การยื่นเอกสารทางอิเล็กทรอนิกส์หรือการดำเนินการใด ๆเฉพาะที่กระทำในรูปของข้อมูลอิเล็กทรอนิกส์กับระบบสารสนเทศตรวจคนเข้าเมืองตามคำสั่งนี้ให้มีกำหนดเวลาตลอดยี่สิบสี่ชั่วโมงโดยไม่เว้นวันหยุดราชการข้อ๖ ตัวแทนผู้ยื่นขอรับการตรวจลงตรา ณช่องทางอนุญาตของด่านตรวจคนเข้าเมืองทางอิเล็กทรอนิกส์ (ELECTRONICS VISA ON ARRIVAL : E - VOA) ล่วงหน้าในระบบทำการแทนต้องได้รับอนุญาตจากผู้บัญชาการสำนักงานตรวจคนเข้าเมืองก่อน ทั้งนี้ ตั้งแต่วันที่ ๒๐ ตุลาคม พ.ศ.๒๕๖๑ เป็นต้นไปสั่ง ณวันที่ ๑๑ ตุลาคม พ.ศ. ๒๕๖๑พลตำรวจตรีสุรเชษฐ์ หักพาลรองผู้บัญชาการตำรวจท่องเที่ยวรักษาราชการแทนผู้บัญชาการสำนักงานตรวจคนเข้าเมืองวิวรรธน์/จัดทำ๓๐ ตุลาคม ๒๕๖๑นุสรา/ตรวจ๑ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๓ ง/หน้า ๒๓/๑๙ ตุลาคม ๒๕๖๑